section_heading: Opis dobra
paragraph_text: Most u selu Gala premošćuje Kosinac, pritok Cetine. Ima 12 otvora polukružnog oblika koji leže na zaobljenim pilonima koji završavaju kamenim vijencem. Građen je kamenom. Nad mostom je kolna cesta čija je širina veća u odnosu na izvoran profil mosta. Proširenje je izvedeno betonskom pločom i ograđeno željeznom ogradom. Preko mosta obavlja se promet od Trilja prema Livnu. Po veličini ovaj most se izdvajao u grupu ljepših i elegantnijih konstrukcija mostova u Sinjskoj krajni građenih u 19. st., iako je u novije vrijeme djelomično devastiran.